บาทเปิด 33.19 แนวโน้มอ่อนค่า
เงินบาทเปิดตลาด 33.19บาทต่อดอลลาร์ แนวโน้มอ่อนค่าหลังตัวเลขเศรษฐกิจสหรัฐฯ หนุนดอลล์แข็ง มองกรอบวันนี้ 33.18-33.28
31 ส.ค. 2560

เงินบาทเปิดตลาด 33.19บาทต่อดอลลาร์ แนวโน้มอ่อนค่าหลังตัวเลขเศรษฐกิจสหรัฐฯ หนุนดอลล์แข็ง มองกรอบวันนี้ 33.18-33.28นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 33.19 บาท/ดอลลาร์ แข็งค่าเล็กน้อยจากช่วงเย็นวานนี้ที่ปิดตลาดที่ระดับ 33.22 บาท/ดอลลาร์วันนี้ทิศทางของเงินบาทมีโอกาสอ่อนค่าลง เนื่องจากผลของดอลลาร์สหรัฐที่กลับมาแข็งค่าเมื่อเทียบกับสกุลเงินอื่นๆ ในภูมิภาค หลังจากที่ตัวเลขเศรษฐกิจสหรัฐที่ประกาศออกมาล่าสุดปรับตัวดีกว่าที่ตลาดคาดการณ์ ทั้งในเรื่องของ GDP ไตรมาส 2/60 และตัวเลขการจ้างงานภาคเอกชนของสหรัฐที่ปรับตัวสูงขึ้น"วันนี้เงินบาทมีทิศทางขยับกรอบขึ้นไปสูงขึ้น เพราะตอนนี้ดอลลาร์กลับมาแข็งค่าเมื่อเทียบกับสกุลอื่นๆ เนื่องจากตัวเลขเศรษฐกิจออกมาดี ทั้ง GDP การจ้างงาน ซึ่งชี้ให้เห็นว่าการบริโภคในประเทศยังแข็งแกร่ง และเป็นตัวช่วยหนุนเศรษฐกิจสหรัฐให้เติบโตต่อเนื่องในไตรมาส 3 ได้" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 33.18-33.28 บาท/ดอลลาร์